Xitoyda ayol o‘z farzandini muruvvat uyiga kurerlik xizmati orqali yubordi. U bolani plastik paketga joylagan, deb xabar bermoqda South China Morning Post nashri. Ma’lum qilinishicha, kurerlik xizmati xodimi bolani aniqlaganidan so‘ng, bu haqda politsiyaga xabar qilgan. Gazeta ma’lumotlariga ko‘ra, u avvaliga paket qimirlayotganini payqagan, so‘ng esa chaqaloq yig‘isini eshitgan. Chaqaloq shifoxonaga olib ketildi. Tibbiyot xodimlari so‘zlariga ko‘ra, uning ahvoli barqaror, deb baholanmoqda. Ayni damda ayol politsiya tomonidan qo‘lga olingani aytilmoqda.